text: [{"text_idx": "#000002", "text": "Guyyaan Dilbata ganama. Saa\u2019aan guyyaa gara tokkoo fi cinaati. Hin roobu. Duumessi garuu ulfaateera. Ulfaachuu qofaa miti. Gurraachateera; Finfinnee guutuu irratti. Namni naannoo Qaallitti akkuma namoota naannoo kaanii duumessa dorrobeeru uf gubbatti laalaa gara hajaa isaa wol mura. Jaarsaa fi jaartiin woyii konkolaataa jiddu jireessa nama fe\u2019u woyii keessaa bu\u2019anii dhadhaabatan. Gurbaan cufantaa konkolaatichaa qabatee dhadabatu \u201ckuunno achii dhaqaa\u201d jedhee karra woyii itti akeeke. \u201cQaallittii maarramiyaa\u201d jedha barruun afaan Amaaraatiin karra san gubbaa mudhatu. Mana hidhaa Qaallittii."}, {"text_idx": "#000008", "text": "Sagale guddiftuun mooraa san keessa, bakka woyiitii, maqaa namaa waamu ammoo, mooraa san qofa uduu hin taane, fagotti namoota karaa deemanittillee dhagayama. Namoonni gara shanii sagale-guddiftuu saniin waamamanii yaa\u2019aniiran; kutaa sanii."}, {"text_idx": "#000010", "text": "\u201cMaaltu tuqe ree yoo ufumaa ajjeesan malee...hay Gammuu! Dabre inni!\u201d"}, {"text_idx": "#000018", "text": "Eeydoowwan rarraatoo moonaa mana hidhaa sanii marsanii muldhatan heddu. Waardiyyoonni isaan keessa taa\u2019anii yookiin dhaabatanii waan moonaa san keessatti ta\u2019u hordofan. Kutaaleen mana hidhaa dallaa san keessa jiran irra caalaan qorqoorroodhaan adda bahaniiran. Kutaan Tolchaan fa\u2019a jiranii fi ka gara dhihaatiin jiru tokko garuu shiboon adda haqaaqamaniiran. Xurree qaldhoo qorqoorroo fi shiboo jidduu jirtu keessa uduu deemaru dallaya shiboo gamarraa, hidhamaan gara kutaa deebi\u2019aaru woyii dubbisee \u201cakkam taate dheengadda?\u201d jedheen."}, {"text_idx": "#000023", "text": "Ijibbaatee, jara sagale-guddiftuudhaan hidhamaa namni barbaadutti lallaban bira gahee, nama isa barbaadu uduu gaafataaru \u201cTolchaa!\u201d qoonqa jedhu dhagahee dallaya irraan achi midhate. Namni isa waame, gobbuu namaa tarree galee dallaya duuba ijaajju keessaa gara dallayaa as hiiqaa isa haatate. Sakondoota muraasaaf dhaabatee nama san xiinxalle. \u201cTokkicha mana samii! Waaqayyoo koo na dhaqqabi! Namni woggoota kudhan dura du\u2019e boollaa keessaa biyyee booratee ka\u2019e? moo samii bu\u2019e?! moo namatu wol natti fakkaate?!...\u201d jedhaa, harkaan afaan qabatee nama san laalaa, itti achi tankaarfate. Namoota irraan hiixxatee harka fuudhaa \u201cbaga jiraatte!\u201d jedheen namni sun. \u201cBaga jiraatte!\u201d jedheen innillee. Nama shake ta\u2019uun nama isa dubbisee hin qulqulleeffanneef. Namni sun isa woliin qaaquuf dallayatti as maxxannaan bitaa-mirga midhate. Poolisoonni dallaya lamaan jidduu, adda fageenna yoo guddate meetira sadi sadihiitiin, muka dalgaa furdaa, dallaya lamaan wolitti maagareeru irra tataa\u2019anii ija hafarsan. Jarri ammoo wol-qixxee poolisoota lamaanii jiran; Tolchaa fi namni amma isa dubbise."}, {"text_idx": "#000027", "text": "\u201cMaarree! Biyyee jalaa kaate moo ekeraa teettu samiidhaa bu\u2019e?\u201d"}, {"text_idx": "#000045", "text": "This site uses Akismet to reduce spam. Learn how your comment data is processed."}]